Anexa 1:

Școala Gimnazială ,,Puiu Sever” Ineu

REGULAMENT

DE ORGANIZARE ȘI DESFĂȘURARE A CONCURSULUI ,, Super Mate”

Art. 1. Concursul “Super Mate” este organizat de Școala Gimnazială ,, Puiu Sever” Ineu,, în conformitate cu reglementările Legii Educației Naționale nr. 1/2011 și Regulamentului de organizare și funcționare a unităților de învățământ preuniversitar.

Art. 2. Concursul se desfășoară anual, în două etape- locală și județeană, după un calendar aprobat de Consiliul de Administrație al Școlii Gimnaziale ,,Puiu Sever” și făcut public cu cel puțin 30 de zile înainte de concurs.

Art. 3 Scopul concursului este de a crea oportunitatea elevilor din clasele P -VII, interesați de domeniul matematicii să își valorifice cunoștințele dobândite, să își dezvolte spiritul competitiv și de fair-play.

Art. 4. Concursul se desfășoară sub forma unei probe scrise ce conține itemi cu alegere multiplă (tip grilă cu un singur răspuns corect din patru variante). Numărul acestora variază astfel:  
1. clasele pregătitoare, I- a și a II- a - 10 itemi  
2. clasele a III-a și a IV- a – 10 itemi  
3. clasele a V-a - VII- a – 10 itemi  
Art. 5. Durata probei de concurs variază în funcție de nivelul claselor, astfel:  
4. clasele pregătitoare, I-a și a II- a, a III-a și a IV-a, o oră  
5. clasele a V-a, a VI-a și a VII –a , o oră

Art. 6. Programa concursului va fi aprobată de Consiliul de Administrație al Școlii Gimnaziale ,,Puiu Sever” și va fi publicată cu cel puțin 30 de zile înainte de data de desfășurare a concursului.

Art 7. Premiile oferite elevilor sunt următoarele :

Premiul I (pentru punctaj cuprins între 95-100 )  
Premiul al II-lea (pentru punctaj cuprins între 85-94 )  
Premiul al III -lea (pentru punctaj cuprins între 75-84)  
Mențiune (pentru punctaj cuprins între 65-74)

Art. 8. Înscrierea elevilor la concurs se realizează prin completarea on line a formularului de înscriere care va fi distribuit tuturor școlilor participante și pe adresa de E-mail a Școlii Gimnaziale ,,Puiu Sever” Ineu, , la o dată stabilită conform calendarului concursului.

Art. 9. În vederea organizării concursului vor fi constituite următoarele comisii:  
 \* Comisia de organizare și desfășurare  
 \* Comisia de elaborare a subiectelor  
 \* Comisia de evaluare  
 \* Comisia de reevaluare în urma contestațiilor

Art. 10. Componența Comisiei de organizare a concursului „Super Mate”, va fi aprobată de Consiliul de Administrație.

Art. 11. Atribuțiile Comisiei de organizare a concursului „Super Mate” sunt:  
 \* răspunde de organizarea și desfășurarea concursului în conformitate cu prezentul regulament;  
 \* elaborează documentele necesare înscrierii candidaților;  
 \* centralizează formularele de înscriere, elaborează catalogul concursului și îl completează cu punctajele finale;  
 \* organizează sălile de concurs (stabilește nr. optim de săli, repartizează elevii în săli pe baza listelor afișate, asigură o sală pentru bagaje precum și săli pentru comisia de corectare);  
 \* informează elevii despre consecințele fraudei sau tentativei de fraudă;

\* asigură multiplicarea variantelor de subiecte conform numărului de participanți, distribuie variantele de subiecte în clase și asigură confidențialitatea lor din momentul primirii până în momentul terminării probei;  
 \* răspunde de instruirea asistenților (min doi în fiecare sală), repartizarea acestora în săli, semnează lucrările și aplică ștampila înainte de ieșirea primului concurent din sală;  
 \* preia lucrările de evaluat pe baza de proces verbal de la asistenții din săli, le numerotează, și le predă Comisiei de evaluare;  
 \* desigilează lucrările corectate înregistrează și afișează punctajele obținute atât la avizier cât și pe site-ul școlii;  
 \* stabilește programul de depunere al contestațiilor, resigilează lucrările pentru care s-au depus contestații le renumerotează și le predă pe bază de proces verbal Comisiei de reevaluare a lucrărilor pentru care se depun contestații;  
 \* preia pe bază de proces verbal lucrările recorectate și afișează noile punctaje;  
 \* asigură arhivarea documentelor concursului.

Art.12. Subiectele sunt elaborate de o comisie alcătuită din cadre didactice ale școlilor partenere, profesori de matematică și profesori pentru învățământ primar.  
Componența comisiei este stabilită de conducătorul unității de învățământ prin decizie.

Art. 13. Atribuțiile Comisiei de elaborare a subiectelor sunt:  
 \* redactează cel puțin trei variante de subiecte (însoțite fiecare de baremul de corectare) în concordanță cu programa concursului și cu respectarea prevederilor art. 4 din prezentul regulament  
 \* în ziua concursului vor fi extrase variantele de concurs, pe clase, în prezența reprezentantului Comitetului de părinți pe școală și se va întocmi un proces verbal  
 \* baremul de corectare pentru fiecare variantă va fi sigilat într-un plic, iar la terminarea probei acestea vor fi afișate

Art. 14. Lucrările vor fi corectate de o comisie de evaluare alcătuită din cadre didactice de specialitate, componența acesteia fiind stabilită de conducătorul unității de învățământ prin decizie.

Art. 15. Membrii Comisiei de evaluare au următoarele atribuții:  
 \* primesc lucrările pe baza unui proces verbal și după corectare le predau în aceleași condiții;  
 \*asigură integritatea lucrărilor pe perioada în care le dețin în vederea evaluării;  
 \* evaluează lucrările cu respectarea baremului de corectare fără a opera corecturi pe acestea;  
 \* fiecare lucrare este corectată de doi profesori.

Art. 16. Lucrările pentru care se depun contestații vor fi recorectate de membrii Comisiei de reevaluare, urmând aceeași procedură ca cea prevăzută la art. 14

Art. 17. În ziua concursului accesul elevilor în săli este permis cel mai târziu cu 30 min. înainte de începerea probei. Elevii care nu se află în sală în momentul distribuirii subiectelor pierd dreptul de a participa la concurs.  
Elevii trebuie să prezinte carnetul de elev avizat la zi de către școala de proveniență.  
Acesta trebuie să aibă atașată poza ștampilată de școală. Elevii se vor așeza pe rândurile și locurile indicate de asistenți.  
Elevii nu au voie să intre în clasă cu: manuale, notițe calculatoare, telefoane sau orice alt lucru care poate fi folosit pentru rezolvarea subiectelor. În caz contrar aceștia vor fi eliminați chiar dacă nu au folosit materialele respective.  
Pentru rezolvarea subiectelor elevii vor folosi doar pastă sau cerneală de culoare albastră.

Art. 18. Afișarea rezultatelor și perioada depunerii contestațiilor vor respecta calendarul concursului publicat conform acestui regulament.

|  |  |  |
| --- | --- | --- |
| **Data concursului:** |  | 07 aprilie 2022, etapa locală  04 iunie 2022, etapa judeţeană |
| **Locul de desfăşurare:** |  | Şcoala participantă, **etapa locală**  Școala Gimnazială ,,Puiu Sever” Ineu, Structura Școala Gimnazială Nr.2.Husasău de Criș și C.N. “Emanuil Gojdu Oradea”, **etapa judeţeană** |
| **Tipul concursului:** |  | **Individual, fără taxă de participare** |
| **Participanți:** |  | Elevi din clasele Pregătitoare-VII |
| **Forma de examinare:** |  | Probă scrisă |
| **Numărul de exerciții:** |  | 10 |
| **Gradul de dificultate:** |  | Progresiv |
| **Durata:**  **Afișarea subiectelor, soluțiilor și a baremelor de notare:** |  | O oră  Etapa locală:  Ora 8 :00,  Etapa judeţeană:  Ora 9:00, la Școala Gimnazială ,, Puiu Sever”, STRUCTURA Husasău de Criș (clasele P- IV)  Ora 9 :00, la C.N. ,,Emanuil Gojdu” Oradea ( clasa a V-a) |
| **Modul de evaluare:** |  | Corectarea conform baremului. |
| **Afişarea rezultatului:**  **Premii:** |  | **Etapa locala** ; În termen de 3 zile lucratoare, după încheierea probei scrise şi corectarea lucrărilor, se transmit rezultatele de către scolile participante.  In termen de 10 zile lucratoare se afiseaza rezultatele centralizate ,pe siturile școlilor participante și pe cel al ISJ.Bihor  **Etapa judeţeană** : În ziua concursului, după ora 16:00 |

Etapa locală are rol de selecţie a elevilor participanţi la etapa Judeţeană a concursului. Astfel, elevii care vor obţine un punctaj de minim de 65 de puncte, la prima etapă, vor putea participa la etapa judeţeană a concursului. Pentru etapa judeţeană, numărul maxim de participanţi este de un elev din fiecare clasă/ cadru didactic înscris la concurs.

Premierea elevilor la etapa judeţeană se va face în ordinea descrescătoare a punctajului. Se vor acorda şi trei menţiuni pentru fiecare nivel.

Pe langă diplomă, elevii care vor obţine Premiul I, la etapa judeţeană, vor primi şi o tabletă. Dacă vor fi mai mulţi elevi, care vor obţine Premiul I, pe nivel de învăţământ, acordarea tabletei se va face prin tragere la sorţi, în cadrul Festivităţii de premiere.

**Înscrierea participanților la concurs se va face de către cadrele didactice participante, dupa cum urmează:**

**Etapa locală** –Completarea fișelor de înscriere de către fiecare cadru didactic participant;

Subiectele pentru etapa locală se vor afişa în ziua concursului, 07 aprilie 2022, la ora 8:00. Acestea vor putea fi accesate de către cadrele didactice înscrise la concurs, cu ajutorul unei parole, primite în prealabil pe adresa de email specificată la înscriere. Elevii participanţi vor fi supravegheaţi în timpul concursului de către un cadru didactic, care nu are elevi înscrişi la concurs.

Răspunsurile şi baremul de corectare, vor fi trimise profesorilor coordonatori în ziua concursului, la ora 12:00. Lucrările vor fi corectate de către o comisie de evaluare organizată în fiecare şcoală. Membrii comisiei vor primi o adeverinţă de evaluator din partea școlii organizatoare.

**Etapa judeteană**

Lista cu elevii calificaţi pentru faza judeteană va fi trimisă coordonatorilor din fiecare școală , cât şi pe adresele de E-mail a școlilor participante, până la data de 30. 04.2022. Elevii participanţi la etapa judeţeană, vor susţine proba de concurs, în data de 04. 06.2022 (data concursului se poate modifica , în acest caz se va anunţa din timp), la ora 9:00, la Școala Gimnazială ,,Puiu Sever” Ineu, Structura Husasău de Criș (clasele P- IV) si la C.N. “Emanuil Gojdu” Oradea (clasele a V -VII).

DIRECTOR,